Author: koki
Last saved by: msapak
Company: Abyss Studios, Ltd.

Vyhodnotenie medzirezortného pripomienkového konania

Návrh na výmenu listov medzi vládou Slovenskej republiky a vládou Malajzie ohľadom Dohody medzi vládou Slovenskej republiky a vládou Malajzie o podpore a ochrane investícií 

Spôsob pripomienkového konania |
Počet vznesených pripomienok, z toho zásadných | 30  / 0
Počet vyhodnotených pripomienok | 30
Počet akceptovaných pripomienok, z toho zásadných | 21  / 0
Počet čiastočne akceptovaných pripomienok, z toho zásadných | 5  / 0
Počet neakceptovaných pripomienok, z toho zásadných | 4  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Úrad pre verejné obstarávanie | | | x |
3 . | Úrad priemyselného vlastníctva Slovenskej republiky | | | x |
4 . | Generálna prokuratúra Slovenskej republiky | | | x |
5 . | Protimonopolný úrad Slovenskej republiky | | | x |
6 . | Ústredie práce, sociálnych vecí a rodiny | | | | x
7 . | Centrum pre medzinárodnoprávnu ochranu detí a mládeže | | | | x
8 . | Národný bezpečnostný úrad | | | x |
9 . | Konfederácia odborových zväzov Slovenskej republiky | | | | x
10 . | Kancelária prezidenta Slovenskej republiky | 8 (8o,0z) | | |
11 . | Asociácia zamestnávateľských zväzov a združení Slovenskej republiky | | | x |
12 . | Národná banka Slovenska | | | x |
13 . | Európske spotrebiteľské centrum | | | | x
14 . | Ministerstvo zdravotníctva Slovenskej republiky | | | x |
15 . | Ministerstvo financií Slovenskej republiky | | | | x
16 . | Ministerstvo zahraničných vecí Slovenskej republiky | 9 (9o,0z) | | |
17 . | Ministerstvo obrany Slovenskej republiky | | | x |
18 . | Najvyšší kontrolný úrad Slovenskej republiky | | | x |
19 . | Úrad jadrového dozoru Slovenskej republiky | | | x |
20 . | Štátny dopravný úrad | | | | x
21 . | Odbor aproximácie práva sekcie vládnej legislatívy Úradu vlády SR | | | x |
22 . | Štatistický úrad Slovenskej republiky | | | x |
23 . | Odbor Centrálneho verejného obstarávania | | | | x
24 . | Ministerstvo práce, sociálnych vecí a rodiny Slovenskej republiky | | | x |
25 . | Ministerstvo vnútra Slovenskej republiky | 7 (7o,0z) | | |
26 . | Ministerstvo spravodlivosti Slovenskej republiky | 5 (5o,0z) | | |
27 . | Ministerstvo školstva, vedy, výskumu a športu Slovenskej republiky | | | x |
28 . | Najvyšší súd Slovenskej republiky | | | x |
29 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
30 . | Úrad vlády Slovenskej republiky | | | x |
31 . | Správa štátnych hmotných rezerv Slovenskej republiky | | | x |
32 . | Úrad geodézie, kartografie a katastra Slovenskej republiky | | | x |
33 . | Úrad pre normalizáciu, metrológiu a skúšobníctvo Slovenskej republiky | | | x |
34 . | Ministerstvo životného prostredia Slovenskej republiky | | | x |
35 . | Ministerstvo pôdohospodárstva a rozvoja vidieka Slovenskej republiky | | | x |
36 . | Ministerstvo kultúry Slovenskej republiky | | | | x
37 . | Ministerstvo dopravy, výstavby a regionálneho rozvoja Slovenskej republiky | | | x |
38 . | Ministerstvo hospodárstva Slovenskej republiky | | | x |
39 . | Podpredseda vlády SR pre ľudské práva a národnostné menšiny | | | | x
40 . | Úrad pre reguláciu sieťových odvetví | | | x |
41 . | Odbor vládnej agendy Úradu vlády | 1 (1o,0z) | | |
| SPOLU | 30 (30o,0z) | 0 (0o,0z) | 24 | 12

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

KPSR

K textu dohody 
K textu dohody uvádzame, že týmto nie je doriešená otázka označovania zmluvných strán v tejto dohode.

O

N

Účelom výmeny listov je odstránenie chýb vo vzájomne odsúhlasenom texte zmluvy. Zmena označovania zmluvných strán by vyžadovala otvorenie samotnej zmluvy, ktorá už bola v Malajzii ratifikovaná.

KPSR

K textu dohody 
V celom návrhu dohody odporúčame nahradiť spojenie „v slovenskej podpísanej verzii anglického textu“ presnejším spojením „v anglickom znení podpísaného slovenského alternátu zmluvy“. 

V návrhu listu sa začína číslovanie číslicou „2“ namiesto označenia číslicou „1“. V nadväznosti na to treba upraviť číslovanie v celom návrhu listu. 

V ods. 2 písm. f) návrhu listu navrhujeme nahradiť spojenie „the last notification letter is sent“ presnejším spojením „the last notification letter is delivered“.

O

ČA

Text upravený. Zmena v ods. 2 písm. f) návrhu mení význam ustanovenia, vyžadovala by opätovné prerokovanie zmluvy, a nie je preto možná.

KPSR

K predkladacej správe 
Zároveň je potrebné do správy doplniť informáciu o kategórii predkladanej dohody podľa Ústavy Slovenskej republiky.

O

A

Predkladacia správa doplnená

KPSR

K predkladacej správe 
Do správy je potrebné doplniť informáciu o Zmluve medzi vládou Slovenskej republiky a vládou Malajzie o podpore a ochrane investícií, a to kedy a kde bola podpísaná. Zároveň je potrebné uviesť, že táto zmluva už bola schválená vládou SR uznesením č.141 z 21.2.2007, a že s ňou vyjadrila súhlas i Národná rada SR uznesením č. 710 z 31.1.2008.

O

A

Text predkladacej správy upravený.

KPSR

k celému materiálu 
Odporúčame zaviesť legislatívnu skratku „zmluva“ pre Zmluvu medzi vládou Slovenskej republiky a vládou Malajzie o podpore a ochrane investícií z 12.7.2007 a skratku „dohoda“ pre Dohodu medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorenú formou výmeny osobných listov, a tieto správne a jednotne používať v celom materiáli.

O

A

text upravený

KPSR

K celému materiálu 
Keďže táto dohoda bude uzatváraná v zjednodušenej forme výmenou osobných listov (t.j. úvodného a odpovedného), je potrebné doplniť do materiálu i návrh osobného listu malajzijskej strany, ktorý tvorí odpoveď na úvodný list slovenskej strany.

O

A

text odpovedného listu doplnený

KPSR

K celému materiálu 
Vzhľadom na skutočnosť, že v zmysle zaužívanej zmluvnej praxe nie je potrebné pri uzavretí dohody zjednodušenou formou uvádzať v záhlaví listu jej názov, odporúčame tento názov z návrhu listu vypustiť.

O

N

Prispôsobili sme sa zmluvnej praxi Malajzie, vypustenie názvu by vyžadovalo opätovné prerokovanie listov a ich schvaľovanie v Malajzii.

KPSR

K celému materiálu 
Keďže názov pôvodnej dohody (podpísanej 12.7.2007 v Kuala Lumpur) v slovenskom jazyku znie „Zmluva medzi vládou Slovenskej republiky a vládou Malajzie o podpore a ochrane investícií“ a predkladaný návrh na výmenu listov bude tvoriť dohodu o oprave chýb tejto zmluvy, je potrebné upraviť v celom predkladanom materiáli názov dokumentu nasledovne: “Dohoda medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorená formou výmeny osobných listov“.

O

A

text upravený

MZV SR

Predkladacia správa: 
2. V druhom odseku odporúčame upraviť spojenie „vstúpi do platnosti“ spojením „nadobudne platnosť“.

O

A

MZV SR

celý materiál 
1. Vzhľadom na skutočnosť, že názov pôvodného už podpísaného zmluvného dokumentu v slovenskom jazyku znie „Zmluva medzi vládou Slovenskej republiky a vládou Malajzie o podpore a ochrane investícií“ a predkladaný návrh na výmenu listov bude tvoriť dohodu o oprave chýb v texte pôvodnej zmluvy, odporúčame v celom texte predkladaného materiálu upraviť názov dokumentu takto: “Dohoda medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorená formou výmeny listov“.

O

A

MZV SR

slovenský preklad 
9. V ods. 2 písm. a) až f) odporúčame nahradiť výraz „nasledovne“ výrazom „takto“.

O

A

MZV SR

slovenský preklad 
8. V celom texte odporúčame nahradiť formuláciu „v slovenskej podpísanej verzii anglického textu dohody“ formuláciou „v podpísanom slovenskom alternáte zmluvy v anglickom jazyku“.

O

ČA

Použitá formulácia: "anglickom znení podpísaného slovenského alternátu zmluvy"

MZV SR

slovenský preklad: 
7. V prvom odseku je potrebné uviesť názov podpísanej zmluvy veľkým písmenom.

O

A

MZV SR

vlastný materiál: 
Ods. 5 odporúčame upraviť takto: „Ďalej mám česť navrhnúť, aby tento list a Váš list potvrdzujúci súhlas v mene vlády Malajzie tvorili dohodu medzi oboma vládami, ktorá bude tvoriť neoddeliteľnú súčasť zmluvy a nadobudne platnosť dňom nadobudnutia platnosti zmluvy v súlade s jej ustanoveniami.“

O

ČA

Text upravený nasledovne: Ďalej mám česť navrhnúť, aby tento list a Vaša odpoveď potvrdzujúca súhlas v mene vlády Malajzie tvorili dohodu medzi oboma vládami, ktorá tvorí neoddeliteľnú súčasť zmluvy a nadobudne platnosť dňom nadobudnutia platnosti zmluvy v súlade s jej ustanoveniami

MZV SR

vlastný materiál: 
5. V liste je potrebné upraviť číslovanie, nakoľko prvý odsek je označený číslicou 2.

O

A

MZV SR

vlastný materiál: 
4. Vzhľadom na skutočnosť, že dohodu bude podľa ods. 5 tvoriť iniciačný list vlády SR a list potvrdzujúci súhlas vlády Malajzie, je potrebné, aby súčasťou predkladaného materiálu bol nielen návrh listu vlády SR, ale aj list potvrdzujúci súhlas vlády Malajzie.

O

A

MZV SR

vlastný materiál: 
3. V zmysle zaužívanej zmluvnej praxe nie je potrebné v prípade uzatvorenia medzinárodnej zmluvy zjednodušenou formou uvádzať v záhlaví listu jej názov, odporúčame preto vypustiť.

O

N

prispôsobili sme sa zmluvnej praxi Malajzie.

MV SR

vlastný materiál 
• v odseku 1 uviesť presný názov zmluvy s veľkým začiatočným písmenom a legislatívnu skratku „dohoda“ nahradiť legislatívnou skratkou „zmluva“. Následne upraviť celý návrh dohody,

O

ČA

Názov zmluvy aj legislatívna skratka upravené tak, aby zodpovedali správnemu pôvodnému názvu BIT a súčasnej zmluvnej praxi.

MV SR

vlastný materiál 
• vypustiť nadpis ako nepotrebný, nakoľko v slovenskej zmluvnej praxi tento nie je zaužívaný,

O

N

Prispôsobili sme sa Malajskej zmluvnej praxi.

MV SR

celý materiál 
V celom materiáli navrhujeme používať zavedenú legislatívnu skratku z dôvodu jednotnosti a jednoznačnosti textu (napr. návrh uznesenia vlády SR body B.1 a B.2).

O

A

MV SR

celý materiál 
V celom materiáli navrhujme názov zmeniť takto: „Dohoda medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorená formou výmeny listov, pričom legislatívnu skratku navrhujeme (ďalej len „dohoda“),

O

A

MV SR

vlastný materiál 
• odsek 5 preformulovať takto: „Ďalej mám česť navrhnúť, aby tento list a Vaša odpoveď potvrdzujúca súhlas v mene vlády Malajzie tvorili dohodu medzi oboma vládami, ktorá tvorí neoddeliteľnú súčasť zmluvy a nadobudne platnosť dňom nadobudnutia platnosti zmluvy v súlade s jej ustanoveniami.

O

A

text upravený

MV SR

vlastný materiál 
• opraviť číslovanie jednotlivých odsekov nakoľko začínajú číslovkou „2“,

O

A

MV SR

vlastný materiál 
• v odseku 1 slová „v slovenskej podpísanej verzii anglického textu dohody“ nahradiť slovami „ v podpísanom slovenskom alternáte zmluvy v anglickom jazyku“,

O

A

MS SR

A/Všeobecne 

V celom texte predkladaného materiálu pri uvádzaní Dohody medzi vládou SR a vládou Malajzie o podpore a ochrane investícií navrhujeme nahradiť výraz „Dohody“ výrazom „Zmluvy“ v zmysle uznesenia vlády SR č. 141 z 21. februára 2007 a uznesenia Národnej rady SR č. 710 z 31. januára 2008.

O

A

MS SR

E/List Slovenskej republiky 
 
• V anglickej aj slovenskej verzii listu je potrebné upraviť číslovanie, nakoľko jednotlivé body listu začínajú číslicou 2. 
• V bode 5. listu navrhujeme nahradiť výraz „Navyše“ výrazom „Ďalej“ a upresniť text nasledovne: „Ďalej mám česť navrhnúť, aby tento list a Vaša potvrdzujúca odpoveď v mene vlády Malajzie ...“.

O

ČA

číslovanie upravené. Bod 5 upravený nasledovne: Ďalej mám česť navrhnúť, aby tento list a Vaša odpoveď potvrdzujúca súhlas v mene vlády Malajzie tvorili dohodu medzi oboma vládami, ktorá tvorí neoddeliteľnú súčasť zmluvy a nadobudne platnosť dňom nadobudnutia platnosti zmluvy v súlade s jej ustanoveniami

MS SR

D/Predkladacia správa 

• Predkladaciu správu navrhujeme doplniť o informáciu týkajúcu sa uznesenia vlády SR č. 141 z 21. februára 2007, ktorým vyjadrila súhlas s uzavretím Zmluvy medzi vládou SR a vládou Malajzie o podpore a ochrane investícií a uznesenia Národnej rady SR č. 710 z 31. januára 2008, ktorým bol vyslovený súhlas Národnej rady SR s horeuvedenou zmluvou. 
• Prvý odsek Predkladacej správy navrhujeme upraviť a upresniť nasledovne: „Predkladaný materiál obsahuje návrh Dohody medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií, ktorú sa navrhuje uzavrieť zjednodušenou formou výmeny listov.“. 
• V druhom odseku v prvom riadku Predkladacej správy navrhujeme použiť namiesto slova „zmluva“ slovo „dohoda“, a namiesto výrazu „Dohody“ výraz „Zmluvy“. 
V tom istom odseku navrhujeme nahradiť formuláciu „... zmluvu medzi Slovenskou republikou a Malajziou, ktorá vstúpi do platnosti ...“ formuláciou „... dohodu medzi vládou Slovenskej republiky a vládou Malajzie, ktorá nadobudne platnosť ...“. 
V tom istom odseku v poslednom riadku ďalej navrhujeme zameniť výraz „Dohodou“ za výraz „Zmluvou“. 
• V treťom odseku Predkladacej správy navrhujeme namiesto výrazu „zmluva“ uviesť výraz „dohoda“. 
• V Predkladacej správe navrhujeme vypustiť posledný odsek.

O

A

MS SR

C/Návrh uznesenia Národnej rady SR 
 
• V bode A návrhu uznesenia navrhujeme text upraviť a upresniť nasledovne: „s dohodou medzi vládou Slovenskej republiky a vládou Malajzie k Zmluve ...“. 
• V bode B návrhu uznesenia navrhujeme text upraviť a upresniť takto: „o tom, že dohoda je medzinárodnou zmluvou podľa ...“.

O

A

MS SR

B/ Návrh uznesenia vlády SR 
 
• V návrhu uznesenia v bode A.1. navrhujeme text upraviť a upresniť nasledovne: „s návrhom Dohody medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií (ďalej len „dohoda“).“ 
• V bode A.2. návrhu uznesenia navrhujeme nahradiť výraz „zmluva“ výrazom „dohoda“. 
• Rovnako v bode B.1. návrhu uznesenia navrhujeme použiť namiesto slova „zmluvy“ slovo „dohody“. 
• V bode B.2. návrhu uznesenia navrhujeme nahradiť spojenie „podpísanú zmluvu“ spojením „podpísanú dohodu“ a výraz „Dohodu“ výrazom „Zmluvu“. 
• V návrhu uznesenia v bode B.3. navrhujeme text upraviť a upresniť nasledovne: „vysloviť súhlas s dohodou a rozhodnúť, že ide o medzinárodnú zmluvu, ktorá má podľa ...“. 
• V bode C.1. návrhu uznesenia navrhujeme použiť namiesto výrazu „zmluvu“ výraz „dohodu“. 
• V bode C.2. návrhu uznesenia navrhujeme nahradiť výrazy „so zmluvou“ výrazmi „s dohodou“. 
• V bode D.2. návrhu uznesenia navrhujeme zameniť výraz „zmluvy“ za výraz „dohody“. 
• V bode D.3. návrhu uznesenia navrhujeme použiť namiesto slova „zmluvy“ slovo „dohody“.

O

A

OVA

m. č. MF/021868/2010-333 
I. Návrh uznesenia: 
str. 1: Podľa Metodického pokynu na prípravu a predkladanie materiálov na rokovanie 
vlády SR (bod 2.4., ods. (2), 8. zar.) na zdôrazňovanie nemožno používať verzály. 
B.2.: „SR;“ nahradiť „SR,“ 
B.3., 2. r.: „zákonmi.“ nahradiť „zákonmi;“ 
D.1.: za „opatrenia“ vložiť čiarku 
D.3., 2. r.: za „platnosti“ vložiť bodku 

II. Predkladacia správa: 
ods. 2, 1. r.: „Dohody“ nahradiť „dohody“ – aj vo všetkých ďalších prípadoch a 
gramatických pádoch, keď sa neuvádza celý názov 

III. Komuniké: 
1. r.: „materiálu“ nahradiť „materiál: 
2. r.: „návrh“ nahradiť „Návrh“ 
3. r.: za „investícií“ vložiť bodku 

IV. Doložka vplyvov: 
A.1., 4. r.: „16.8.2010-20.8.2010“ nahradiť „16. 8. 2010 – 20. 8. 2010“ 
A.3., ods. 1, 2. r.: „investícií a teda“ nahradiť „investícií, a teda“ 
A.5., ods. 5, 1. r.: „Dohody“ nahradiť „dohody,“ 

V. Doložka prednosti: 
str. 1, 5., 3. r.: medzi slová „platieb upravujú“ vložiť čiarku 
VI. Materiál: 
str. 1, 2., a), 2. r.: „Článku“ nahradiť „článku“ – aj vo všetkých ďalších prípadoch a 
gramatických pádoch 
„Čl.“ nahradiť „čl.“ – aj vo všetkých ďalších prípadoch 
str. 2., d), ods. 1: „12 ktorý“ nahradiť „12, ktorý“ 
3., 2. r.: „Vzhľadom k tomu“ nahradiť „Vzhľadom na to“.

O

A

text upravený